### Beslutninger:

Byrådet kunne ikke tiltræde forslaget i byrådets møde den 17. august 2022.

Socialistisk Folkepartis og Enhedslisten de Rød-Grønnes byrådsgruppe var for forslaget.

###

Forslag om at [adresse] ansøger om at hæve indkomstskatten

[adresse] har en indkomstskatteprocent på 24,52 procent i 2022. Der er blot 16 kommuner, som har en lavere skatteprocent. Samtidig ligger [adresse] blandt de allerlaveste i forhold til serviceudgifter pr. indbygger.

Borgerne oplever allerede i dag, at der er stort pres på velfærdsydelserne på børne-, social-, handicap og ældreområdet. Alligevel står [adresse] foran en sparerunde. Det er ikke det hverken borgere eller medarbejdere har brug.

Antallet af medarbejdere i [adresse] per indbyggere er faldet og faldet over en lang årrække. Samtidig har Corona-perioden trukket store veksler på mange borgere og medarbejdere. Derfor er der brug for Ro På fremfor besparelser og nedskæringer.

Med økonomiaftalen, som er indgået mellem KL og regeringen, er der en ramme for kommunerne under ét for at hæve indkomstskatten og dækningsafgiften med tilskud i 2023. Kommunerne kan søge Indenrigs- og Boligministeriet om adgang til at få andel i tilskuddet til skattenedsættelse samt rammen til skatteforhøjelse inden den 22. august 2022. Tilskudsprocenten kan højest udgøre 75 pct. af provenutabet i 2023, 50 pct. i 2024 og 2025 og 25 pct. i 2026.

For at kunne fastholde velfærden til borgerne i [adresse] foreslår vi,

• at [adresse] inden den 9. september 2022 søger om at få del i puljen til skatteforhøjelse i 2023.

Stillet af Brian Andreasen, Carina Brandt, Mogens Hansen og Ragnhild Søndergaard (Ordfører på sagen)